Trieste 31/05/2011 triestini Trieste, , xe na zità e un porto de la Italia nord-oriental, propio sul confin co la Slovenia. Come che disi el poeta triestin Carolus Cergoly, Trieste saria come un fior "fato de piera" , "piantà su creste / d'onde marine" . Trieste la ga 209.557 àneme , e la xe capital de la Region Autonoma Furlania - Venesia Giulia e de la provinzia de Trieste. Su l'orixene del nome de Trieste ghe xe diverse teorie. Ghe xe chi che disi che'l deriva dal latin Tergeste, che tradoto saria come dir "tre volte costruida". Altri disi chee'l deriva de la parola celtica "trg" - marcà. Po i romani ghe ga ficà la desinenza -este par farla più latina. Un'ultima teoria saria questa: in siriaco la parola "Ter'uza" o "Terguza" vol dir "melon". Una variante al feminile saria "Terguzta", che al plurale fa "Terguzte". Ora xe noto a tuti che el melon xe un antico simbolo de la zità, al qual ghe se ga zontà l'alabarda. Zerto che saria de vèder come che ghe podeva esser ne l'antichità un nome siriaco, o fenicio, in uni caxo semitico de la sità. Zerto xe che i Fenici traficava par tuto el Mediteraneo e i conta de lori anca ne l'Iliade. In tanti caxi i Romani lassava el nome che ghe iera prima, come par esempio Lubiana se ciamava Emona o Aemona prima oncora che rivassi i Romani; lori i la ga ciamada solo Iulia Emona. Cussì pol esser che la località dove che ghe iera l'antica Tergeste, za la se ciamassi col nome simile "Terguza" o "Terguzta". Tìpega de Trieste xe el vento ciamà Bora. Rojan - Greta - Barcola - Cologna - Scorcola Zitanova - Bariera Nova - San Vito - Zitavecia Bariera Vecia - San Giacomo San Giovanni - Ciadin - Rozol Servola - Chiarbola - Valmaura - Borgo San Sergio Santa Croxe, Proseco, Contovel Opcina, Bane, Trebician, Padrician, Gropada, Basoviza Mìramar, Grinian, Barcola, Greta, Rojan , Scorcola, Cologna, Guardiela Zitanova , Zitavecia, Bariera Nova, Borgo Giusepin, Sant'Andrea, San Vito Bariera Vecia, San Giacomo, Ciarbola , Santa Maria Madalena Superior Rozol, Ciadin, Guardiela, Longera Santa Maria Madalena Superior, Santa Maria Maddalena Inferior, Chiarbola, Servola, Borgo San Sergio, Altura Barcola, Opcina, Miramar, Grignan, Basoviza , Bane, Catinara, Conconel, Contovel, Gropada, Lonjer, Padrice, Proseco , Santa Croxe, Trebician. Barcola la xe xusto sora el mar, e la xe famoxa par i Topolini che xe diexe stabilimenti balneari gratuiti su tuto'l lungomar, de suito dopo la Pineta fina'l Porticiolo e su'ncora, stavolta proprio la sui scoi, avanti fina'l Bivio de Miramar e oltre. Ghe xe anca tanti ristoranti de pesse, bareti, chioschi e gelaterie.